Stalaktiti
<s>Stalaktiti od grčkog: σταλαϰτός:=koji kaplje) su kalcitne formacije koje nastaju u kraškim pećinama.</s>

<s>Karakteristike
Oborinska voda prokapa sa površine u pećine, pritom otapa vapnenac i obogaćuje se kalcijum bikarbonatom.</s><s>Iz tih voda koje kapaju sa stropa nastaje teško topiv kalcijum karbonat), koji se Kristalizacija|kristalizira]] kao mineral kalcit, stvarajući na stropu
fantastične izbočine - stalaktite (ili na tlu stupaste stalagmite).</s><s>Stalaktiti vise kao sige leda sa stropa ili bokova pećine.</s><s>Za razliku od tog stalagmiti izgledaju kao preokrenuti stalaktiti, jer se uzdižu sa poda pećine.</s>

<s>Stalaktiti koji vise sa stropova pećina najčešće imaju u sredini nešto kao cijevčicu (ili trag nekadašnje) koja ima dijametar kao kapljica vode koja visi zbog površinskog napona.</s><s>Kap na vrhu rastućeg stalaktita ostavlja talog samo oko njegovog ruba.</s><s>Rast oboda prema dolje formira cijevčicu.</s><s>Najjednostavniji stalaktiti su tankom kamenom stijenkom opasani cilindri, ti krhki predmeti mogu doseći dužinu od 0,5 metara i više, ukoliko im strujanje zraka ne omete rast.</s>

<s>Najveći broj stalaktita najčešće ima formu obrnutog konusa, jer se minerali iz vode koja kapa talože prema vanjskoj strani privjeska.</s>

<s>Stalagmiti koji rastu sa dna pećine deblji su od svog komplementarnog stalaktita, iako nastaju iz istog izvora (rupice u stijeni) iz koje kapa voda obogaćena mineralima.</s><s>Nema svaki stalagmit svoj komplementarni stalaktit (i obrnuto).</s><s>Ali tamo gdje postoji par, neprekidno produženje jednog ili oba može na kraju rezultirati spajanjem i stvaranjem stupca.</s>

<s>Dominantni mineral u takvom talogu je kalcit (Kalcijum karbonat), a najveće grupe formirane su u vapnenačkim i dolomitnim pećinama.</s><s>Ostali mineral koji se mogu taložiti su i drugi karbonati; opal, kalcedon, limonit i neki sulfidi.</s>

<s>Uvjeti koji pogoduju taloženju su; porozna stijena iznad pećine, dosta oborinskih voda, uski, ali kontuirani prolazi za tu vodu, koji joj omogućuju da vrlo sporo kapa; i odgovarajući zračni prostor u šupljini koji omogućava isparavanje ili otpuštanje ugljičnog dioksida iz vode, čime ona gubi 
svoju sposobnost otapala.</s>

<s>Povezano
 Stalagmiti</s>

<s>Izvori</s>

<s>Vanjske veze</s>

<s>Stalactite and stalagmite mineral formation</s>

<s>Geologija
Kras
Speleologija</s>

